જો આ દેશના લોકોને Right to Reject નો અધિકાર મળે તો દેશની લોકશાહીમાં તેમ જ આપણે ચૂંટીને મોકલેલા પ્રતિનિધિઓમાં મૂળભૂત પરિવર્તન આવી શકે. આ એક Genetic Change હશે જે આપણી સંપૂર્ણ રાજકીય વ્યવસ્થા બદલવાની તાકાત ધરાવે છે. આપણે વ્યવસ્થા પરિવર્તનની વાત કરીએ છીએ. પરંતુ, એ યાદ રાખીએ કે આ જ લોકો જો સત્તામાં રહે તો ગમે તેટલી સારી સિસ્ટમને તહસનહસ કરીને પૂરેપૂરી નિષ્ફળ કરવાની તાકાત તેઓ ધરાવે છે. તેથી જ, આપણું ધ્યેય સિસ્ટમને બદલવાને બદલે તેને ચલાવવાવાળા લોકોને બદલવાનું હોવું જોઈએ.